به بهانه روز زبان مادری
شعر از شهریار
تورکون دیلی
تورکون دیلی تک سئوگلی ایستکلی دیل اولماز
ئوزگه دیله قاتسان , بو اصیل دیل, اصیل اولماز
ئوز شعرینی فارسا- عربه قاتماسا شاعر
شعری اوخویانلار. ائشیدنلر کسیل اولماز
پیشمیش کیمی, شعرین ده گرگ داددوزی اولسون
کند اهلی بیلرلر کی دوشابسیز خشیل اولماز
سوزلرده جواهر کیمی دیر,اصلی بدلدن
تشخیص وئرن اولسا بو قده ر زیر- زیبیل اولماز
شاعیر اولا بیلمزسن, آنان دوغماسا شاعیر
مس سن, آبالام هر سارای کوینک قیزیل اولماز
آزاد قوی اوغول عشقی طبیعتده بولونسون
داغ , داشدا دوغولموش ده لی جیران حمیل اولماز
چوخ قیسا بوی اولسان اولوسان جین کیمی شیطان
چوخ دا اوزون اولما که اوزوندا عقیل اولماز
اوتمز اوخوماز بولبولو سالسان قفس ایچره
داغ , داشدا دوغولموش ده لی جیران حمیل اولماز
اینسان اودی توتسون بو ذلیل خلقین الیندن
آلاهی سورسن , بئله اینسان ذلیل اولماز
چوق داکی سرابون سویی واریاغ- بالی واردیر
باش عرشه ده چاتدیرسا , سراب اردبیل اولماز
میلت غمی اولسا , بو جوجوقلار چوپه دونمز
اربابلار یمیزدان قارینلار طبیل اولماز
مندن ده نه ظالم چیخار,اوغلوم, نه قصاص چی
بیر دفعه بونی قان کی ایپکدن قیزیل اولماز
دوز واختا دولار تاختا, طاباق ادویه ایله
اوندا کی ننه م سانجیلانارزنجفیل اولماز
فارس شاعری چوخ سوزلرینی بیزدن آپارمیش
“صابر” کیمی بیر سفره لی شاعیر, پخیل اولماز
تورکون مثلی فولکلوری دنیادا تک دیر
خان یورقانی, کند ایچره مثل دیر, میتیل اولماز
آذر قوشونی, قیصر رومی اسیر ائتمیش
کسری سوزودیر بیر بئله تاریخ ناغیل اولماز
بو «شهریار»ین طبعی کیمی چیممه لی چشمه
کوثر اولا بیلسه دئمیرم , سلسبیل اولمازآنا دیلی گونو,
pes_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab